
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 155 

7 Μαρτίου 1995 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 315705 

Σύστημα πιστοποίησης και ελέγχου βιολογικών προϊόντων 
φυτικής προέλευσης, προς εφαρμογή του κανονισμού 
2092/91 /ΕΟΚ του Συμβουλίου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόφη: 

1. Τις διατάξεις. 

α) Του άρθρου 1 παρ. 1, 2 και 3 του Ν. 1338/1983 
«Εφαρμογή του κοινοτικού δίκαιου- (Α' 34), όπως τροπο¬ 
ποιήθηκε με το άρθρο 6 του Ν. 1440/1984 «Συμμετοχή 
της Ελλάδος οτο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων, οτο 
κεφάλαιο της Ευρωπαϊκής Κοινότητας Ανθρακος και Χά- 
λυβος και του Οργανισμού Εφοδιασμού ΕΥΡΑΤΟΜ» (Α' 
70). 

β) Του άρθρου 22 παρ 3 του Ν. 992/1979 «Περί οργά¬ 
νωσης των διοικητικών υπηρεσιών για την εφαρμογή της 
Συνθήκης Προσχώρησης της Ελλάδας στις Ευρωπαϊκές 
Κοινότητες και ρύθμισης συναφών θεσμικών και οργανω¬ 
τικών θεμάτων» (Α' 280). 

γ) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα- (Α 137), όπως προστέθηκε με το 
άρθρο 27 του Ν. 2081/1992 (Α 154). 

δ) Της αριθμ. 6033/13.7.94 απόφασης του Πρωθυ¬ 
πουργού και του Υπουρνού Γεωργίας περί ανάθεσης αρ¬ 
μοδιοτήτων Υπουργού Γεωργίας στον Υφυπουργό (8' 
550). 

2. Το γεγονός ότι από τις διατάξεις της παρούσας από¬ 
φασης δεν προκαλειται δαπάνη σε βάρος του κρατικού 
προϋπολογισμού 

3. Τους κανονισμούς: 

α) 2092/91/ΕΟΚ του Συμβουλίου της 24ης Ιουνίου 
(Ε.Ε. αρ. 1_ 198 της 22.7.91. σελ. 1), 
β) 94/92/ΕΟΚ της Επιτροπής της 14ης Ιανουάριου 
1992 (Ε.Ε. αρ. Ε 11 της 17.1.1992, σελ. 14). 

γ) 1535/92/ΕΟΚ της Επιτροπής της 15ης Ιουνίου 1992 
(Ε.Ε. αρ. Ε 162 της 16,6.1992, σελ. 15), 

δ) 2083/92/ΕΟΚ του Συμβουλίου της 14ης Ιουλίου 
1992 (Ε.Ε. αρ. Ι_ 208 της 24.7.1992, σελ. 15), 
ε) 3453/92/ΕΟΚ της επιτροπής της 30ης Νοεμβρίου 
1992 (Ε.Ε. αρ. Ε 350 της 1.12.1992, σελ. 56), 
στ) 3713/92/ΕΟΚ της Επιτροπής της 22ας Δεκεμβρίου 


1992 (Ε.Ε. αρ. Ε 378 της 23.12.1992, σελ. 21). 

ζ) 207/93/ΕΟΚ της Επιτροπής της 29ης Ιανουάριου 

1993 (Ε.Ε. αρ. Ε 25 της 2.2.1993, αελ. 5) και 

η) 2608/93/ΕΟΚ της Επιτροπής της 23ης Σεπτεμβρίου 
1993 (Ε.Ε. αρ. 239 της 24.9.93, σελ. 10), αποφασί¬ 
ζουμε: 

Αρθρο 1 

Σκοπός 

Σκοπός της παρούσας απόφασης είναι ο καθορισμός 
συστήματος πιστοποίησης και ελέγχου γεωργικών προϊό¬ 
ντων και ειδών διατροφής φυτικής προέλευσης, που πα¬ 
ράγουν. παρασκευάζουν ή/και εισάγουν από τρίτες χώρες 
«επιχειρηματίες-, κατά την έννοια του άρθρου 4 του κανο¬ 
νισμού 2092/91 /ΕΟΚ του Συμβουλίου, προκειμένου να τα 
θέσουν σε εμπορία με την ένδειξη «βιολογικό». 

Αρθρο 2 

Αρμόδια ελέγχουσα αρχή - Όργανα πιστοποίησης και 
ελέγχου 

1 Ως αρμόδια ελέγχουσα αρχή ορίζεται η Δ/νση Μετα¬ 
ποίησης. Τυποποίησης και Ποιοτικού Ελέγχου Γεωργικών 
Προϊόντων Φυτικής Παραγωγής, Γραφείο Βιολογικών 
Προϊόντων Φυτικής Προέλευσης της Γ ενικής Δ/νσης Φυ¬ 
τικής Παρογωγής του Υπουργείου Γεωργίας. 

2. Όργανα πιστοποίησης και ελέγχου βιολογικών προ¬ 
ϊόντων φυτικής προέλευσης δύνανται να είναι δημόσιοι 
οργανισμοί ή αρχές καθώς και ιδιωτικοί οργανισμοί, οι 
οποίοι εγκρίνονται από τον Υπουργό Γεωργίας, κατά τη 
διαδικασία και υπό τις προϋποθέσεις του άρθρου 4 της 
παρούσας. 

Οι εν λόγω οργανισμοί πιστοποίησης και ελέγχου βιολο¬ 
γικών προϊόντων φυτικής προέλευσης επιβλέπονται από 
την ελέγχουσα αρχή της παραγράφου 1 του παρόντος, η 
οποία συνεργάζεται με τις κατά τόπον αρμόδιες Δ/νσεις 
Γεωργίας, με σκοπό την τήρηση των διατάξεων του ως 
άνω κανονισμού και της παρούσας απΟφαοης. 

Άρθρο 3 

Υποχρεώσεις επιχειρηματιών 

1. Οι «επιχειρηματίες» κατά την έννοια του άρθρου 4 
του κανονισμού 2091/92/ΕΟΚ που παράγουν, παρα¬ 
σκευάζουν ή/και εισάγουν από τρίτες χώρες γεωργικά 
προϊόντα και είδη διατροφής με σκοπό την εμπορία τους 

με την ένδειξη «βιολογικό» οφείλουν να γνωστοποιούν τη 
δραστηριότητα τους αυτή στις κατά τόπο Δ/νσεις Γεωρ¬ 
γίας, οι οποίες στη συνέχεια ενημερώνουν την ελέγχουσα 
αρχή της παρ. 1 του άρθρου 2. 

Η γνωστοποίηση περιλαμβάνει τα στοιχεία που αναφέ- 
ρονται στο Υπόδειγμα I της παρούσας. 

Κάθε αλλαγή των ως άνω στοιχείων γνωστοποιείται 
εγκαίρως από τον επιχειρηματία στην κατά τόπο αρμόδια 
Δ/νση Γεωργίας. 

2. Η ελέγχουσα αρχή της παρ. 1 του άρθρου 2 της πα¬ 
ρούσας τηρεί και ενημερώνει Μητρώο Ελεγχόμενων Επι¬ 
χειρηματιών. 

3. Οι ως άνω επιχειρηματίες επίσης οφείλουν να υπο¬ 
βάλλουν την επιχείρησή τους στον έλεγχο των εγκεκριμέ¬ 
νων Οργανισμών Πιστοποίησης και Ελέγχου Βιολογικών 
Προϊόντων Φυτικής Προέλευσης. 

Αρθρο 4 

Έγκριση οργανισμών πιστοποίησης και ελέγχου βιολο¬ 
γικών προϊόντων. 

1. Οι ιδιωτικοί οργανισμοί πιστοποίησης και ελέγχου 
βιολογικών προϊόντων φυτικής προέλευσης προκειμένου 
να τύχουν έγκρισης για τη διενέργεια ελέγχων και την πι¬ 
στοποίηση βιολογικών προϊόντων υποβάλλουν αίτηση 
στην ελέγχουσα αρχή του άρθρου 2 παραγρ. 1 της παρού¬ 
σας, στην οποία περιλαμβάνονται τα εξής στοιχεία: 

α) η έδρα του οργανισμού προκειμένου να εγκριθούν 
ιδιωτικοί οργανισμοί με έδρα οε άλλο κράτος μέλος της 
Ευρωπαϊκής Ένωσης πρέπει να τηρήσουν την εθνική νο¬ 
μοθεσία περί ίδρυσης και λειτουργίας της συγκεκριμένης 
μορφής επιχείρησης, 

β) το καταστατικό και το οργανόγραμμα λειτουργίας 
του 

γ) το ιστορικό των μέχρι σήμερα εργασιών του, από το 
οποίο αποδεικνύεται η εμπειρία του σε θέματα ελέγχου 
και πιστοποίησης βιολογικών γεωργικών προϊόντων και ει¬ 
δών διατροφής, η αξιοπιστία, αντικειμενικότητα και ανε¬ 
ξαρτησία του οργανισμού 

δ) βιογραφικό σημείωμα των μελών της τεχνικής επι¬ 
τροπής, η οποία αξιολογεί τις αιτήσεις για πιστοποίηση και 
των ελεγκτών, προκειμένου να αξιολογηθεί η εμπειρία, η 
ανεξαρτησία και η επάρκεια τους· 
ε) λεπτομερής περιγραφή της διαδικασίας ελέγχου στα 
στάδια παραγωγής, παρασκευής και εμπορίας των βιολο¬ 
γικών γεωργικών προϊόντων και ειδών διατροφής φυτικής 
προέλευσης 

στ) η εργαστηριακή υποδομή ή γνωστοποίηση των συ- 
νεργαζομένων εργαστηρίων 
ζ) ο τύπος των συμβολαίων, που θα υπογράφονται με¬ 
ταξύ των οργανισμών και των ενδιαφερομένων προκειμέ¬ 
νου να λάβουν την πιστοποίηση, καθώς και ο τύπος του 
ερωτηματολογίου που υποχρεούται να συμπληρώσει ο εν¬ 
διαφερόμενος- 

η) το σήμα και η ετικέτα που τίθεται επί της συσκευα- 
σίας των βιολογικών γεωργικών προϊόντων και ειδών δια¬ 
τροφής- 

θ) οι κυρώσεις τις οποίες επιβάλλει ο οργανισμός οε πε¬ 
ρίπτωση διαπίστωσης παραβάσεων ή παρατυπιών από 
τους επιχειρηματίες. 

Οι οργανισμοί άλλων κρατών μελών της Ευρωπαϊκής 
Ένωσης, που επιθυμούν να αναγνωρισθούν στην Ελλάδα, 
υποβάλλουν την αίτηση με τα ανωτέρω στοιχεία και τυχόν 
λοιπά αποδεικτικά έγγραφα, στην ελληνική γλώσσα. 

2. Οι οργανισμοί εγκρίνονται και χορηγείται άδεια λει¬ 


τουργίας τους με απόφαση του Υπουργού Γεωργίας, η 
οποία δημοσιεύεται στην Εφημερίδα της Κυβερνήσεως, 
ύστερα από εισήγηση της Επιτροπής Βιολογικών Προϊό¬ 
ντων (αρ. απόφασης 390748/1992 «Σύσταση Επιτροπής 
Βιολογικών Προϊόντων» (Β 636), εφόσον τηρούνται οι 
προϋποθέσεις της παραγράφου 1 της παρούσας. 

Άρθρο 5 

Μέτρα για την προστασία του όρου «βιολογικό» 

1. Μόνο οι επιχειρηματίες οι οποίοι είναι εγγεγραμμένοι 
στο Μητρώο Ελεγχομένων Επιχειρηματιών και υποβάλ¬ 
λουν τις επιχειρήσεις τους σε έλεγχο δύνανται να χρησιμο¬ 
ποιούν τον όρο «βιολογικό» στα παραγόμενα, παρασκευα¬ 
ζόμενα ή/και εισαγόμενα από τρίτες χώρες, γεωργικά 
προϊόντα και είδη διατροφής φυτικής προέλευσης με 
σκοπό την εμπορία τους, εφόσον τηρούν τους κανόνες 
παραγωγής, τις απαιτήσεις ελέγχου και τα μέτρα ασφα¬ 
λείας που καθορίζονται στον κανονισμό 2092/91/ΕΟΚ 
του Συμβουλίου. 

2. Για λόγους προστασίας του όρου «βιολογικό», που 
αναφέρεται σε συγκεκριμένη μέθοδο παραγωγής ή παρα¬ 
σκευής γεωργικών προϊόντων και ειδών διατροφής καθώς 
και για λόγους προστασίας των καταναλωτών απαγορεύε¬ 
ται η χρήση των όρων «οικο», «βιο», «οργανικό», «οικολο¬ 
γικό» ή άλλων συναφών όρων, δυναμένων να προκαλέ- 
σουν σύγχυση, σε άλλα γεωργικά προϊόντα και είδη δια¬ 
τροφής. 

3. (α) Ο έλεγχος των γεωργικών προϊόντων και ειδών 
διατροφής που προωθούνται στο εμπόριο με την ένδειξη 
«βιολογικό», όσον αφορά την χρήση του όρου αυτού, διε- 
νερνείται από υπαλλήλους του Υπουργείου Γεωργίας, οι 
οποίοι ορίζονται εκάστοτε με απόφαση του Υπουργού Γε¬ 
ωργίας. 

(β) Οι ως άνω ελεγκτές διενεργούν επιτόπιους ελέγχους 
σε κάθε είδους καταστήματα πώλησης τέτοιων προϊό¬ 
ντων, χωρίς προηγούμενη ειδοποίηση, κατόπιν καταγγε¬ 
λίας ή καθ' οιονδήποτε τρόπο γνώσης περί παράνομης 
χρήσης του όρου «βιολογικό». 

(Υ) Ύστερα από τον έλεγχο συντάσαεται και υπογράφε¬ 
ται από τους ελεγκτές και τους ελεγχομένους έκθεση η 
οποία κοινοποιείται στην Αρμόδια Ελέγχουσα αρχή του 
άρθρου 2 παραγ. 1 της παρούσας και στον ελεγχόμενο 
επιχειρηματία. 

(δ) Η ως άνω έκθεση διαβιβάζεται στην Επιτροπή βιολο¬ 
γικών προϊόντων σε περιπτώσεις παρατυπιών ή παραβά¬ 
σεων προκειμένου να εξετασθεί το ενδεχόμενο επιβολής 
κυρώσεων στον ελεγχθέντα επιχειρηματία, σύμφωνα με 
το άρθρο 7 της παρούσας. 

Άρθρο 6 

Εισαγωγές βιολογικών προϊόντων και ειδών διατροφής 
φυτικής προέλευσης από τρίτες χώρες 

1. Επιχειρηματίες που θέλουν να εισάγουν στην Ελλάδα 
γεωργικά προϊόντα και είδη διατροφής φυτικής προέλευ¬ 
σης με την επισήμανση «βιολογικά», με σκοπό την εμπο¬ 
ρία τους, προερχόμενα από τρίτες χώρες που δεν έχουν 
συμπεριληφθεί στον κατάλογο του παραρτήματος του κα¬ 
νονισμού 94/92/ΕΟΚ, πρέπει να υποβάλλουν προ της ει¬ 
σαγωγής τους αίτηση, σύμφωνα με το Υπόδειγμα II στην 
ελέγχουσα αρχή της παρ. 1 του άρθρου 2 της παρούσας, 
προκειμένου νο τους χορηγηθεί άδεια εισαγωγής. 

2. Συστήνεται πενταμελής επιτροπή για την εξέταση 
των προϋποθέσεων ισοδυναμίας, η οποία γνωμοδοτεί στο 
Γενικό Γραμματέα του Υπ. Γεωργίας για την έκδοση 
άδειας εισαγωγής, ύστερα από έλεγχο των δικαιολογητι- 
κών, όπως ορίζονται οτο Υπόδειγμα II της παρούσας. Η 
Επιτροπή αποτελείται από τα εξής μέλη: 

ο) τον Προϊστάμενο της Δ/νσης Μεταποίησης Τυποποί¬ 
ησης και Ποιοτικού Ελέγχου Γεωργικών Προϊόντων Φυτι¬ 
κής Παραγωγής, με αναπληρωματικό μέλος που ορίζει ο 
ίδιος από την οικεία υπηρεσιακή μονάδα, 
β) δύο γεωπόνους του Γ ραφείου Βιολογικών Προϊόντων 
Φυτικής Προέλευσης της ως όνω Δ/νσης, με τους ανα¬ 
πληρωτές τους που ορίζονται από τον Προϊστάμενο της Δ/ 
νσης. 

γ) ένα γεωπόνο της Δ/νσης Προστασίας Φυτικής Παρα¬ 
γωγής, με αναπληρωματικό μέλος που ορίζεται από τον 
Προϊστάμενο της οικείας Δ/νσης, 
δ) ένα γεωπόνο της Δ/νσης Εισροών φυτικής Παραγω¬ 
γής, με τον αναπληρωτή του που ορίζεσαι από τον Προϊ¬ 
στάμενο της οικείας Δ/νσης. 

Ως Πρόεδρος της Επιτροπής ορίζεται ο Προϊστάμενος 
της Δ/νσης Μεταποίησης, Τυποποίησης και Ποιοτικού 
Ελέγχου Γεωργικών Προϊόντων Φυτικής Παραγωγής. 
Χρέη γραμματέα ασκεί μέλος της Επιτροπής που ορίζεται 
από τον Πρόεδρο. 

Ο Πρόεδρος συγκαλεί την Επιτροπή εντός πέντε (5) ερ¬ 
γασίμων ημερών από την υποβολή της αίτησης. Η από¬ 
φαση η οποία είναι τελεσίδικη λαμβάνεται με ομοφωνία 
των μελών της, πρέπει να είναι πλήρως αιτιολογημένη και 
κοινοποιείται στον ενδιαφερόμενο με πρωτοβουλία αυ- 
τής. 

Ο ενδιαφερόμενος εισαγωγέας δύναται να παρίοταται 
κατά τη συνεδρίαση της Επιτροπής, να παρέχει διευκρινή- 
σεις και να προβάλλει τις τυχόν αντιρρήσεις του. Είναι 
υποχρεωμένος να υποβάλλει στην Επιτροπή κάθε επι¬ 
πλέον στοιχείο που θα του ζητηθεί. 

3. Η άδεια εισαγωγής χορηγείται, εφόσον τα απαιτού- 
μενα δικαιολογητικά κριθούν επαρκή από την Επιτροπή 
για συγκεκριμένο εισαγωγέα, χώρα προέλευσης και είδος 
εισαγόμενου βιολογικού προϊόντος και ισχύει μέχρι 31 Ιου¬ 
λίου 1995 ή όπως εκάστοτε καθορίζει ο κανονισμός 
2092/91/ΕΟΚ. 

Η άδεια εισαγωγής παύει να ισχύει από τη στιγμή που η 
τρίτη χώρα συμπεριληφθεί στον κατάλογο του παραρτή¬ 
ματος του κανονισμού 94/92/ΕΟΚ της Επιτροπής. 

4. Για εισαγωγές από τρίτες χώρες πρέπει το προϊόν να 
συνοδεύεται από πιστοποιητικό, όπως το Υπόδειγμα III 
της παρούσας, το οποίο συμπληρώνεται σύμφωνα με τις 
διατάξεις του κανονισμού 3457/92/ΕΟΚ της επιτρο¬ 
πής. 

Άρθρο 7 
Κυρώσεις 

Με απόφαση του Υπουργού Γεωργ'ιας, ύστερα από ει¬ 
σήγηση της Επιτροπής Βιολογικών Προϊόντων και μετά 
από ακρόαση του ενδιαφερομένου: 

Α. επιβάλλεται: 

α) στην περίπτωση μη γνωστοποίησης από τον επιχειρη¬ 
ματία της δραστηριότητας του στην ελέγχουσα αρχή, και 
σύμφωνα με την παρ. 1 του άρθρου 3 της παρούσας, πρό¬ 
στιμο μέχρι και εκατό χιλιάδες (100.000) δραχμές, 
β) στην περίπτωση που διαπιστώνονται παραβάσεις των 
κανόνων παραγωγής που προβλέπονται στα άρθρα 6 και 7 


του κανονισμού 2092/91/ΕΟΚ, ή παραλείψεις που αφο¬ 
ρούν τα ελάχιστα μέτρα ελέγχου και ασφαλείας, που κα¬ 
θορίζονται στο παράρτημα III του αυτού κανονισμού, πρό¬ 
στιμο μέχρι και ένα εκατομμύριο (1.000.000) δραχμές 
στον επιχειρηματία και απαγόρευση διάθεσης στην αγορά 
της συγκεκριμένης παρτίδας, 
γ) στην περίπτωση που επιχειρηματίας δεν τηρεί τη δια¬ 
δικασία του άρθρου 6 της παρούσας και εισάγει από τρίτη 
χώρα χωρίς άδεια εισαγωγής ή χωρίς να προσκομίζει το 
απαιτούμενο πιστοποιητικό της παρ. 4, πρόστιμο μέχρι και 
ένα εκατομμύριο (1.000.000) δραχμές, 
δ) ατην περίπτωση που επιχειρηματίας κάνει χρήση του 
όρου «βιολογικό» ή άλλου συναφούς όρου σε γεωργικά 
προϊόντα του ή είδη διατροφής, κατά παράβαση του άρ¬ 
θρου 5 της παρούσας, πρόστιμο μέχρι και δυο εκατομμύ¬ 
ρια (2.000.000) δραχμές και απαγόρευση διάθεσης στην 
αγορά συγκεκριμένης/ων ποσότητας/ων, υπέρ του Κε¬ 
ντρικού Ταμείου Γεωργίας Κτηνοτροφίας και Δασών και 
στον κωδικό που καταχωρείται το δικαίωμα του κρατικού 
σήματος, το οποίο βεβαιώνεται ως δημόσιο έσοδο και ει- 
σπράττεται κατά τις διατάξεις του ΚΕΔΕ' 

Β. ανακαλείται η άδεια λειτουργίας των εγκεκριμένων 
Οργανισμών Πιστοποίησης και Ελέγχου Βιολογικών Προ¬ 
ϊόντων φυτικής προέλευσης, εφόσον δεν πληρούνται οι 
προϋποθέσεις που ορίζονται στο άρθρο 4 παρόγρ. 1 της 
παρούσας ή τα κριτήρια της παραγράφου (α) (β) ή οι απαι¬ 
τήσεις των παραγράφων 7, 8 και 9 του άρθρου 9 του Καν. 
(ΕΟΚ) 2092/91. 

Άρθρο 8 

Τα υποδείγματα I. II, III που ακολουθούν 
αποτελούν αναπόσπαστο μέρος της παρούσας. 

ΥΠΟΔΕΙΓΜΑ I 

ΕΝΤΥΠΟ ΓΝΩΣΤΟΠΟΙΗΣΗΣ ΕΠΙΧΕΙΡΗΜΑΤΙΑ 

Η συμπλήρωση του εντύπου είναι υποχρεωτική, όπως 
προβλέπεται από το άρθρο 8 παρ. 1 του κανονισμού 
2092/91 της ΕΟΚ. 

Τα παρακάτω στοιχεία θα πρέπει να συμπληρωθούν από 
τους επιχειρηματίες που παράγουν, παρασκευάζουν ή/και 
εισάγουν βιολογικά προϊόντα με σκοπό την εμπορία τους 
στην Ελλάδα ή/και στην Ευρωπαϊκή Ένωση. 

1. Όνομα και Δ/νση επιχειρηματία (οδός, αριθμός, 
πόλη, νομός, τηλ. κ.λπ.) 


Όνομα υπεύθυνου προσώπου της εκμετάλλευσης 


2. Τοπογραφικό σκαρίφημα των αγροτεμαχίων ή τοπο- 
γραφική θέση των χώρων, αποθηκών όπου πραγματο¬ 
ποιούνται οι εργασίες ή αποθηκεύονται τα βιολογικά προ¬ 
ϊόντα (να επισυνάπτεται χάρτης έστω και ιδιόχειρος). 

3. Περιγράψατε κατά περίπτωση το είδος των εργασιών 
και των προϊόντων. 

Α. Καλλιέργεια Στρέμματα Προϊόντα 

1 . 

2 . 

3 . 

4 . 

5 . 

Β. Μ εταποιητικές μον άδες 

Γ. Εισ αγωγείς - Έμπορ οι - Τ υπο ποιητές 

4. Εφόσον πρόκειται για γεωργική εκμετάλλευση δηλώ¬ 
στε την ημερομηνία κατά την οποία σταματήσατε τη χρη¬ 
σιμοποίηση στα ως άνω δηλούμενα αγροτεμάχια, ουσίες 
που δεν επιτρέπονται από το άρθρο 6 παρ. 1β και 7 του 
κανονισμού (Ε.Ο.Κ.) 2092/91. 


5. Δηλώστε το όνομα του εγκεκριμένου Οργανισμού Πι¬ 
στοποίησης όπου έχετε αναθέσει τον έλεγχο της εκμε¬ 
τάλλευσής σας. 

αριθμός συμβολαίου:. 


6. Τα ανωτέρω δηλούμενα στοιχεία θεωρούνται έγκυρα 
εφόσον συνοδεύονται με υπεύθυνη δήλωση του Ν. 1599/ 
1986, όπου δηλώνεται: 

α) ότι τα ως άνω στοιχεία είναι αληθή. 

β) ότι οι πραγματοποιούμενες εργασίες που δηλώνονται 
στο έντυπο γίνονται σύμφωνα με τις διατάξεις που προ- 
βλέπονται στα άρθρα 5, 6, 7 και 11 του κανονισμού 
(Ε.Ο.Κ.) 2092/91. 

Τόπος 

Ημερομηνία 

Ο/Η Δηλών/ο ύσα 

υπογραφή 

ονοματεπώνυμο 

ΥΠΟΔΕΙΓΜΑ II 

Υπόδειγμα αίτησης για την χορήγηση έγκρισης εισαγω¬ 
γής στην Ελλάδα Βιολογικών προϊόντων, σύμφωνα με τον 
2092/91, από τρίτες χώρες που δεν συμπεριλαμβάνονται 
στο Παράρτημα του ΚΑΝ. (ΕΟΚ) 94/92. 

Οι παρακάτω πληροφορίες θα πρέπει να δοθούν από 
τους εισαγωγείς που επιθυμούν έγκριση εισαγωγής βιολο- 
γικώς παραχθέντων γεωργικών προϊόντων εντός της Ελ¬ 
λάδος από χώρες εκτός της ΕΟΚ και που δεν έχουν ολο¬ 
κληρώσει τις απαιτούμενες διαδικασίες από την Επιτροπή 
της ΕΟΚ για αναγνώριση της ισοτιμίας των κανόνων παρα¬ 
γωγής και μέτρων ελέγχου που καθορίζονται στα σχετικά 
άρθρα και παραρτήματα του Καν. (ΕΟΚ) 2092/91 και κατά 
συνέπεια δεν έχουν συμπεριληφθεί στον κατάλογο του 
Καν. ΕΟΚ 94/92. 

Ξεχωριστή αίτηση απαιτείται για κάθε τρίτη χώρα από 
όπου εισάγανται βιολογικά προϊόντα. 

Το Υπόδειγμα της αίτησης συμπληρωμένο και συνημ¬ 
μένο με τα απαιτούμενα αποδεικτικά στοιχεία θα απο- 
στέλλεται στο Υπουργείο Γεωργίας, Δ/νση Μ.Τ. & Π.Ε. 
στην Ελληνική γλώσσα. 

1. Όνομα και Δ/νση Εισαγωγέα. 


Τηλέφωνο Νο.ΡΑΧ Νο. 

Όνομα υπεύθυνου της Εισαγωγικής Εταιρίας: 


2. Όνομα και διεύθυνση πρώτου παραλήπτη εάν διαφέ¬ 
ρει από τα ανωτέρω. 


Τηλέφωνο Νο.ΡΑΧ: . 

Όνομα υπεύθυνου . 

3. Όνομα Οργανισμού Ελέγχου και Πιστοποίησης υπεύ¬ 
θυνου για τον έλεγχο του αιτοΰμενου εισαγωγέα στην Ελ¬ 
λάδα και ημερομηνία τελευταίου Ελέγχου. 

Οργανισμός Ελέγχου . 


Ημερομηνία τελευταίου Ελέγχου . 

4. Χώρα προέλευσης των βιολογικών προϊόντων: 


5. Λεπτομέρειες σχετικά με τα γεωργικά προϊόντα ή εν¬ 
δεχομένως και τρόφιμα που πρόκειται να εισαχθούν και 
μία εκτίμηση των ετήσιων ποσοτήτων που θα εισαχθούν 
(συνεχίστε σε ξεχωριστό φύλλο εάν είναι αναγκαίο) 


Περιγραφή Προϊόντος Εκτίμηση ετήσιας ποσότητας 



6. Σε περιπτώσεις που το προϊόν περιέχει περισσότερα 
του ενός συστατικά δώστε λεπτομέρειες για τη σύνθεση 
κάθε προϊόντος ως το συνημμένο υπόδειγμα (χρησιμοποι¬ 
ήσετε ένα φύλλο για κάθε προϊόν και επισυνάψατε την ετι¬ 
κέτα του προϊόντος) 

Λεπτομέρειες σύνθε σης του προϊόντος 
Περιγραφή του προϊόντος . 


Σύνθεση % επί του βάρους 

1. Βιολογικά γεωργικά συστατικό 


2. Μη βιολογικά γεωργικά συστατικά 

Σύνθεση 

% επί του βάρους 

3. Συστατικά μη γεωργικής προέλευσης 









Κατάλογος ουσιών που χρησιμοποιήθηκαν 
κατά την παρασκευή: 


7. Δώστε λεπτομέρειες για τις γεωργικές εκμεταλλεύ¬ 
σεις ή και για τις μονάδες παρασκευής ή για τους εξαγω- 
γείς από τους οποίους προμηθεύεσθε τα προϊόντα. 

Γεωργικές Εκμεταλλεύσεις 


Όνομα - Διεύθυνση 

Έκταση σε στρεμ. 
ή εκτάρια 

Καλλιέργειες 





Μονάδες παρασκευής 


Όνομα - Διεύθυνση 

Παραγόμενα προϊόντα 




Εξαγωγείς 


Όνομα - Διεύθυνση 

Προϊόντα 




8. Περιγράψατε λεπτομερώς τους εφαρμοζόμενους 
κανόνες παραγωγής σε ένα ξεχωριστό έγγραφο (σε σχέση 
με αυτούς που περιγράφονται στον Καν. ΕΟΚ 2092/ 
91). 

9. Περιγράψατε το εφαρμοζόμενο σύστημα ελέγχου: 

9.1. Όνομα Δ/νση Οργανισμοϋ/ων Ελέγχου: 


Τηλέφωνο Νο.ΡΑΧ Νο. 

Όνομα υπεύθυνου: ... 

9.2. Περιγράψατε λεπτομερώς σε ξεχωριστό έγγραφο 
τους κανόνες του εφαρμοζομένου ελέγχου σε αγροτικές 
εκμεταλλεύσεις και στις μονάδες παρασκευής καθώς και 
τις κυρώσεις που επιβάλλονται σε περιπτώσεις παρατυ¬ 
πιών (Παράρτημα III του Καν. ΕΟΚ 2092/91). 

9.3. Προσκομίσατε γραπτή δήλωση του Οργανισμού 
Ελέγχου και Πιστοποίησης ότι το σύστημα ελέγχου και τα 
προληπτικά μέτρα που αναφέρονται ανωτέρω (9.2) εφαρ¬ 
μόζονται διαρκώς και αποτελεσματικά. 

10. Ονομα και Δ/νση του Οργανισμού ή αρχής τρίτης 
χώρας αρμόδια για την έκδοση του Πιστοποιητικού για την 
εισαγωγή στην Ελλάδα. 

Όνομα και Δ/νση. 


Τηλέφωνο Νο.ΡΑΧ Νο. 

Ονομα υπευθύνου .. 

Υπογραφή Ημερομηνία 


Όνομα υπευθύνου 
θέση στην Επιχείρηση 

Υπόδειγμα III 

ΠΙΣΤΟΠΟΙΗΤΙΚΟ ΓΙΑ ΕΙΣΑΓΩΓΗ ΠΡΟΪΟΝΤΩΝ ΒΙΟΛΟΓΙΚΗΣ ΠΑΡΑΓΩΓΗΣ 


1. Οργανισμός έκδοσης του πιστοποιηηκοϋ (όνομα και διεύθυνση) 

2. Κοντός (ΕΟΚ) αρ. 2092/91, λρ3ρ. 11 

Αριθμός οναφορδς ίου ηιατοποίΛηχού 

3. Εζαγωγεώς του προϊόντος (όνομσ κα &εϋ*ινΐ9η) 

- Κ=*. 

(. Ορίοπομίς £ΐίγ«« · (ί«ψ« χαι Λίύβν*3Γ.) 

3. Πορϊγνγίς 3 μΕπιβιιιιΛς ίου βροϊΰντος * (4ηρί χπι ίιίιίΒι/νοη) 

Ε. Χώρα οποαίυλής 

7. ΠβρβλΛπτης πν προ7·Υΐ5ί μ» ΚοινίιητΒ (ά*οιι*«ιιι ϋαιίβικο#) 

1. Χώρο προοριορηΙ 


9. Διεύθυνση του τόπου προορισμού 4 


10, Σήματα και οριθροί, Αρ<8. του ε|πορευματοιαβωτΐου, 0(Ν$, κα< είδος. 
Ειιηοριχδ υόμο του προϊόντος ■* 


11. Μοκτή μόξα (Ις| 


72 , Κύβορή μδζο (Ις) 


13. Χλλ^ί μογάδες- 


14. Δήλωση ^ οργανισμού 6κ6οοπς ταυ πιστοποιητικού. 

Με το πορόν ηιατοποιοΓται ότι τυ ανωτέρω προϊόντα ίιουν ποροκβα ούμςιωνα με τους κανόνες και υπό ταν όλεγ» της βιολογίας μεθόδου πορΕγωγτϊς, 
όπως κύθορίζαπιι και ελέγχεται οπό την αργαντομό ελέγχου που ανοφέρετοι στο τκτρβγϊ^νίδιο 4. 

15. Συμπληρωματική όΛλωοη (ίίν χρειάζεται) 


ίδ. Τόοοζ Δχδεαπς της ιπατηποιηηίού 
Ημερομηνία 

Όνομα ναι υηογραφό 109 εντεταλμένου 


Σφραγίδα του οργανισμού εχδόοεως 


Π ϋ.ι 5 


4 Επεξηγηματικές ατψαώσρς 

Τετραγωνίδιο 4: Οργανισμός ελέγχου που παρακολουθεί την τΛρηαη των κιόνων οχεητ:4 με ης μεθόδοι/ς βιολογίας παραγωγός, 

Τετραγωνίδιο 5; Η εταιρεία που πρσγμστσποίπσε την τελευταίο έργο αία στηνηορηδα (μεταποίηση, ουο«υαοία, επισήμανση). 

Τειρα γονίδιο 9: Διεύθυνση της εταιρείας στην οττοίσ αποστέλλε/υι η παρτίδα, εόν είναι δαιρ<ιρ£ΐΐχή αηό τη διεύθυνση ταυ τετραγωνιδίου 7, 

Τετραγωνίδιο 13; π-χ. αναφέρετυι ο όγκος σε λίτρα οσ περίπτωση υγρών, όπου είναι ονογκοίο, εκτός των ενδείξεων που περιλαμβάνονται στα τετρογωντ&α ΐι Κβ< 

Αρθρο 9 

Μεταβατική διάταξη 

Απάτην έναρξη της ισχύος της παρούσας καταργούνται οι αποφάσεις 349525/1993 (Β' 402) και 386390/1994 (Β’ 578). 
Η παρούσα να δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1995 

οι υπουργοί 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΓΕΩΡΓΙΑΣ 

Γ. Π ΑΠΑΝΤΩ ΝΙΟΥ Φ. ΚΩΝΣΤΑΝΤΙΝΟΥ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


1 

Διεύθυνση : 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΓΕΧ 

22.3211 ΥΡΕΤΟΚ 

λειτουργούν καθημερινά από β.ΟΟ' έως 13.00* 

ΕΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού51 τηλ.: 52.46.188 

• Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

• Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ Τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω π τιμή πώλησης κάθε φύλλου (θοέλιδου ή μέρους αστού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' 

Δρχ. 

20.000 

Δρχ. 

1.000 

β) » » 

» 

Β' 

» 

40.000 

ι 

2.000 

γ » » 

» 

Γ 

» 

10.000 

» 

500 

δ) * » 

» 

Δ' 

» 

40.000 

» 

2.000 

ε) * » 

» 

Αναπτυξιακών Πράξεων 

» 

25.000 

» 

1.250 

στ) * » 

» 

Ν.Π.Δ.Δ. 

» 

10.000 

» 

500 

ζ) » » 

» 

ΠΑΡΑΡΤΗΜΑ 

» 

5.000 

ι 

250 

η) » » 

» 

Δελτ. Εμπ.8ι Βιομ. Ιδ. 

» 

10000 

» 

500 

θ) » » 

» 

Αν. Ειδικού Δικαστηρίου 

» 

3.000 

» 

150 

ι) » » 

» 

Α.Ε. & Ε.Π.Ε. 

» 

210.000 

» 

10.500 

ια) Γ ια όλα τα Τ εύχπ εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















